PMIndiaData/PMIndiaSum huggingface dataset:
મંત્રીમંડળે દીવ અને દમણ સિવિલ કોર્ટ (સંશોધન) નિયમન, 2019 તથા દાદર અને નગર હવેલી (સિવિલ કોર્ટ અને વિવિધ જોગવાઈ) સંશોધન નિયમન, 2019ની ઘોષણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે બંધારણની કલમ 240 અંતર્ગત દીવ અને દમણ સિવિલ કોર્ટ (સંશોધન) નિયમન, 2019ની ઘોષણને મંજૂરી આપી દીધી છે. લાભ: આ પગલાથી ન્યાયિક સેવામાં એકરૂપતા લાવવામાં મદદ મળશે. અત્યારનાં મર્યાદિત આર્થિક ક્ષેત્રાધિકારને કારણે કાયદાકિય પ્રક્રિયામાં સંકળાયેલા લોકોને અપીલ દાખલ કરવા માટે મુંબઈ જવાની મુશ્કેલીઓ દૂર કરવામાં મદદ મળશે. સંવર્ધિત આર્થિક ક્ષેત્રાધિકારથી કેન્દ્રશાસિત પ્રદેશની બહાર પ્રવાસ કર્યા વિના કાયદેસર પ્રક્રિયામાં સંકળાયેલા લોકોની પહોંચ સરળ બનવા ઉપરાંત ન્યાય આપતી વ્યવસ્થાની પ્રક્રિયામાં ઝડપ વધારવામાં મદદ મળશે.
પ્રધાનમંત્રીએ કારગીલ વિજય દિવસે બહાદૂર સૈનિકોને નમન કર્યા

પ્રધાનમંત્રી શ્રી નરેન્દ્ર મોદીએ કારગીલ દિવસે ભારત માટે લડનારા તમામ બહાદૂર સૈનિકોને નમન કર્યા હતા. “કારગીલ વિજય દિવસે હું ભારત માટે છેલ્લા શ્વાસ સુધી લડનારા તમામ બહાદૂર સૈનિકોને યાદ કરું છું. તેમની શહીદી આપણને પ્રોત્સાહિત કરે છે. ભારત સૈનિકોની નિડરતાને ક્યારેય નહીં ભૂલે જે તેમણે ઘૂસણખોરો સામે લડવા દરમિયાન અને અવિસ્મરણિય ઉત્તર આપવામાં બતાવી હતી. આપણે ગર્વભેર 1999માં ભારતની રાજકીય નેતાગીરીને પણ તેમની દ્ઢતા બદલ યાદ કરીએ, જેના લીધે કારગીલમાં નિર્ણાયક વિજયની ખાતરી મળી હતી.”, એમ પ્રધાનમંત્રીએ કહ્યું.
સર્વોચ્ચ અદાલતનો ચુકાદો નવા યુગની શરૂઆત સમાન છેઃ પ્રધાનમંત્ર

પ્રધાનમંત્રીએ અયોધ્યા પર સર્વોચ્ચ અદાલતનાં ચુકાદાને ઐતિહાસિક ગણાવીને પ્રશંસા કરી હતી તથા આજનાં દિવસને ભારત અને ભારતીય ન્યાયતંત્રનાં ઇતિહાસમાં સુવર્ણ દિવસ તરીકે ઓળખાવ્યો હતો. પ્રધાનમંત્રીએ નવા ભારતનું નિર્માણ કરવા અને દરેકનાં વિકાસ માટે કામ કરવા સંયુક્તપણે કામ કરવા તમામ નાગરિકોને અપીલ કરી હતી. પ્રધાનમંત્રી નરેન્દ્ર મોદીએ કહ્યું હતું કે, “આજે 9 નવેમ્બરનાં રોજ કરતારપુર કૉરિડોરની શરૂઆત થઈ છે. આ કૉરિડોર માટે ભારત અને પાકિસ્તાન એમ બંને દેશોમાં પ્રયાસ થયા છે અને હવે અયોધ્યા પર આજે 9 નવેમ્બરનાં ચુકાદાને આપણને એક રહેવા અને સંયુક્તપણે વિકસવા શીખવ્યું છે.” પ્રધાનમંત્રીએ જણાવ્યું હતું કે, સર્વોચ્ચ અદાલતે દરેક પક્ષની દલીલોને ધીરજપૂર્વક સાંભળી હતી અને સર્વાનુમતે ચુકાદો આપ્યો હતો, જે એની જબરદસ્ત નિર્ણયક્ષમતા દર્શાવે છે. પ્રધાનમંત્રીએ વધુમાં કહ્યું હતું કે, “આજનાં ચુકાદા સાથે નામદાર સર્વોચ્ચ અદાલતે સંદેશ આપ્યો છે કે, અતિ મુશ્કેલ સમસ્યાઓનું સમાધાન બંધારણનાં માળખાની અંદર રહીને અને કાયદાની ભાવના જળવાય એ રીતે થઈ શકે છે.” “આપણે આ ચુકાદામાંથી શીખવું પડશે કે જો એમાં કોઈ ચુકાદામાં થોડો વિલંબ થાય, તો આપણે ધૈર્ય જાળવવું પડશે. આ દરેકનાં હિતમાં છે. “દરેક સંજોગોમાં ભારતનાં બંધારણમાં, ભારતની ન્યાય વ્યવસ્થામાં અમારો વિશ્વાસ જળવાઈ રહ્યો છે. આ અતિ મહત્વપૂર્ણ બાબત છે.” પ્રધાનમંત્રીએ જણાવ્યું હતું કે, સર્વોચ્ચ અદાલતે રામ મંદિરનાં નિર્ણય પર એનો નિર્ણય આપ્યો છે અને આ નિર્ણયે આપણા તમામ નાગરિકો પર રાષ્ટ્રનિર્માણની જવાબદારી વધારે જવાબદારીપૂર્વક અદા કરવાની ફરજ લાદી છે. પ્રધાનમંત્રીએ કહ્યું હતું કે, આપણાં તમામ વચ્ચે સંવાદ, ભાઇચારો, મૈત્રી, એકતા અને શાંતિ દેશનાં વિકાસ માટે અતિ મહત્વપૂર્ણ છે. પ્રધાનમંત્રીએ તમામ નાગરિકોને સંયુક્તપણે કામ કરવા તથા આપણાં લક્ષ્યાંકો અને ઉદ્દેશોને હાંસલ કરવા સંયુક્તપણે કામ કરવાની વિનંતી કરી હતી.
પ્રધાનમંત્રીએ કેન્દ્રીય બજેટ 2023-2024 માટે વિચારો અને સૂચનો આમંત્રિત કર્યા

પ્રધાનમંત્રીએ નાગરિકોને કેન્દ્રીય બજેટ 2023-2024 માટે વિચારો અને સૂચનો શેર કરવા અપીલ કરી છે. કેન્દ્રીય નાણા મંત્રી શ્રીમતી નિર્મલા સીતારમણના ટ્વીટનો જવાબ આપતા પ્રધાનમંત્રીએ ટ્વીટ કર્યું: “તમારી દીર્ધદૃષ્ટિ શેર કરો…”
મંત્રીમંડળે યુનાઇટેડ નેશન્સ ફ્રેમવર્ક કન્વેન્શન ઓન ક્લાઇમેટ ચેન્જ (યુએનએફસીસી)ની કોન્ફરન્સ ઓફ પાર્ટી (સીઓપી)માં આબોહવામાં ફેરફાર પર વાટાઘાટમાં ભારતના અભિગમને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં મોરક્કોના મારકેશમાં 7 નવેમ્બરથી 18 નવેમ્બર, 2016 સુધી યુનાઇટેડ નેશન્સ ફ્રેમવર્ક કન્વેન્શન ઓન ક્લાઇમેટ ચેન્જ (યુએનએફસીસી – આબોહવામાં પરિવર્તન પર સંયુક્ત રાષ્ટ્રની માળખાગત કામગીરી માટેના સંમેલન)માં આયોજિત કોન્ફરન્સ ઓફ પાર્ટી (સીઓપી)માં ભારતના અભિગમને કાર્યોત્તર મંજૂરી આપી છે. સીઓપીમાં આબોહવામાં ફેરફાર પર આયોજિત વાટાઘાટમાં ભારતના અભિગમને મંજૂરી આપવાનો આશય અનુકૂલન, નુકસાન અને હાનિ પર ભાર મૂકીને ગરીબ અને નબળા જૂથોના હિતોનું રક્ષણ કરવાનો છે તથા વિકાસની ગતિનું સંરક્ષણ કરવાનો છે. તેમાં દેશમાં સમાજના તમામ વર્ગોના હિતોનું રક્ષણ સામેલ છે. દેશની વૃદ્ધિ અને વિકાસ ગ્રીનહાઉસ વાયુના ઉત્સર્જન સાથે સંબંધિત છે. જ્યારે આબોહવામાં ફેરફારની તમામ નુકસાનકારક અસરો દૂર કરવી જરૂરી છે, ત્યારે ભારત અને વિકાસશીલ દેશો માટે વિકાસ જાળવી રાખવો જરૂરી છે. આ નોંધમાં સૂચિત અભિગમ આ લક્ષ્યાંક હાંસલ કરવા સક્ષમ બનાવે છે અને દેશની અનુકૂલન જરૂરિયાતોનું સમાધાન કરવાની ઇચ્છા પણ વ્યક્ત કરે છે.
પ્રધાનમંત્રી શ્રીએ સિટિવેની રાબુકાને ફિજીના પ્રધાનમંત્રી તરીકે ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ સિટિવેની રાબુકાને ફિજીના પ્રધાનમંત્રી તરીકે ચૂંટાવા બદલ અભિનંદન પાઠવ્યા છે. પ્રધાનમંત્રી શ્રીએ ટ્વીટ કર્યું; “ફિજીના પ્રધાનમંત્રી તરીકેની તમારી ચૂંટણી બદલ અભિનંદન @slrabuka. હું ભારત અને ફિજી વચ્ચેના ગાઢ અને લાંબા સમયથી ચાલતા સંબંધોને વધુ મજબૂત કરવા માટે સાથે મળીને કામ કરવા આતુર છું.”
પ્રધાનમંત્રીએ ડૉ. બાબાસાહેબ આંબેડકરને તેમની જયંતી પર શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ ડૉ. બાબાસાહેબ આંબેડકરને તેમની જયંતી પર શ્રદ્ધાંજલિ આપી છે. એક ટ્વીટમાં પ્રધાનમંત્રીએ કહ્યું; "ડૉ. બાબાસાહેબ આંબેડકરને તેમની જયંતી પર શ્રદ્ધાંજલિ. તેમણે ભારતની પ્રગતિમાં અમૂલ્ય યોગદાન આપ્યું છે. આ દિવસ આપણા રાષ્ટ્ર માટેના તેમના સપનાઓને સાકાર કરવાની આપણી પ્રતિબદ્ધતાને પુનરાવર્તિત કરવાનો દિવસ છે."
વિવિધ જિલ્લાના જિલ્લા મેજિસ્ટ્રેટ સાથેની મંત્રણા બાદ પ્રધાનમંત્રીની વિવિધ ટિપ્પણીનો મૂળપાઠ

નમસ્કાર કાર્યક્રમમાં આપણી સાથે ઉપસ્થિત દેશના જુદા જુદા રાજયોના માનનીય મુખ્યમંત્રીગણ, લેફ્ટનન્ટ ગવર્નર્સ, કેન્દ્રીય મંત્રીમંડળના મારા સહયોગીઓ, તમામ સાથીઓ, રાજયોના તમામ મંત્રી, જુદા જુદા મંત્રાલયોના સચિવ અને સેકડો જિલ્લાઓના જિલ્લાઅધિકારી, કલેક્ટર–કમિશનર, અન્ય મહાનુભાવો, દેવીઓ અને સજ્જનો. જીવનમાં અનેકવાર આપણે જોઇએ છીએ કે લોકો પોતાની આકાંક્ષાઓ (અપેક્ષાઓ) માટે દિવસ–રાત પરિશ્રમ કરે છે અને કેટલાક અંશે તેને પૂર્ણ પણ કરે છે. પરંતુ જયારે બીજાની આકાંક્ષા–અપેક્ષાઓ, આપણી આકાંક્ષા બની જાય, જયારે બીજાના સપનાઓ પૂરા કરવા એ આપણી સફળતાંનો માપદંડ બની જાય, ત્યારે કર્તવ્યપથ ઇતિહાસ રચે છે. આજે આપણે દેશમાં
સાયકલિંગ એવોર્ડ વિજેતા હિતેન્દ્ર અને મહેન્દ્ર મહાજન પ્રધાનમંત્રીની મુલાકાતે

નાસિકના બે તબીબ હિતેન્દ્ર મહાજન અને મહેન્દ્ર મહાજન કે જેમણે તાજેતરમાં 4800 કિલોમીટરની સાયકલિંગ ઇવેન્ટ – રેસ અક્રોસ અમેરિકા- પૂર્ણ કરી હતી તેમણે પ્રધાનમંત્રી શ્રી નરેન્દ્ર મોદીની મુલાકાત લીધી હતી. આ સ્પર્ધામાં ભાગ લેવાનો તેમનો હેતુ આદિવાસીઓના કલ્યાણ માટે નાણાં એકઠાં કરવાનો હતો.
જનજાતિ ગૌરવ દિવસ પર પ્રધાનમંત્રીના સંદેશનો મૂળપાઠ

મારા વ્હાલા દેશવાસીઓ, આપ સૌને આદિવાસી ગૌરવ દિવસની હાર્દિક શુભકામનાઓ. આજે આખો દેશ ભગવાન બિરસા મુંડાની જન્મજયંતી શ્રધ્ધા અને આદર સાથે ઉજવી રહ્યો છે.હું દેશના મહાન સપૂત, મહાન ક્રાંતિકારી ભગવાન બિરસા મુંડાને નમન કરું છું. 15 નવેમ્બરની આ તારીખ ભારતની આદિવાસી પરંપરાના મહિમાનો દિવસ છે. 15 નવેમ્બરને આદિવાસી ગૌરવ દિવસ તરીકે જાહેર કરવાની તક મળી તે હું મારી સરકારનું સૌભાગ્ય માનું છું. સાથીઓ, ભગવાન બિરસા મુંડા માત્ર આપણી રાજકીય સ્વતંત્રતાના હીરો ન હતા. તે આપણી આધ્યાત્મિક, સાંસ્કૃતિક ઊર્જાના વાહક પણ હતા. આજે આઝાદીના 'પંચ પ્રણ'ની ઊર્જાથી દેશ ભગવાન બિરસા મુંડા સહિતના કરોડો આદિવાસી નાયકોના સપનાઓને સાકાર કરવા તરફ આગળ વધી રહ્યો છે. આદિવાસી ગૌરવ દિવસ દ્વારા દેશના આદિવાસી વારસા પર ગૌરવ અને આદિવાસી સમાજના વિકાસનો સંકલ્પ આ ઊર્જાનો એક ભાગ છે. સાથીઓ, ભારતના આદિવાસી સમાજે અંગ્રેજો અને વિદેશી શાસકોને બતાવી દીધું હતું કે તેમની ક્ષમતા શું છે. સંથાલમાં તિલકા માંઝીના નેતૃત્વમાં લડાયેલા 'દામીન સંગ્રામ' પર આપણને ગર્વ છે. બુધુ ભગતની આગેવાની હેઠળની 'લરકા મૂવમેન્ટ' પર આપણને ગર્વ છે. આપણને 'સિધુ કાન્હુ ક્રાંતિ' પર ગર્વ છે. આપણને 'તાના ભગત આંદોલન' પર ગર્વ છે. આપણને બેગડા ભીલ ચળવળ પર ગર્વ છે, આપણને નાયકડા ચળવળ, સંત જોરિયા પરમેશ્વર અને રૂપ સિંહ નાયક પર ગર્વ છે. દાહોદના લીમડીમાં અંગ્રેજોની ધૂળ ચાટનાર આદિવાસી નાયકો પર આપણને ગર્વ છે, માનગઢની પ્રતિષ્ઠા વધારનાર ગોવિંદ ગુરુજી પર આપણને ગર્વ છે. અલ્લુરી સીતા રામ રાજુના નેતૃત્વમાં રામ્પા ચળવળ પર આપણને ગર્વ છે.આવી કેટલિક ચળવળોએ ભારતની આ ભૂમિને વધુ પવિત્ર બનાવી, આદિવાસી નાયકોના કેટલા બલિદાનોએ ભારત માતાને બચાવી. આ મારું સૌભાગ્ય છે કે ગયા વર્ષે આ દિવસે મને રાંચીમાં બિરસા મુંડા મ્યુઝિયમ રાષ્ટ્રને સમર્પિત કરવાની તક મળી. આજે ભારત દેશના વિવિધ પ્રદેશોમાં આદિવાસી સ્વાતંત્ર્ય સેનાનીઓને સમર્પિત આવા અનેક સંગ્રહાલયોનું નિર્માણ કરી રહ્યું છે. સાથીઓ, છેલ્લા આઠ વર્ષમાં આપણા આદિવાસી ભાઈઓ અને બહેનો દેશના દરેક પ્રયાસ અને યોજનાની શરૂઆતમાં રહ્યા છે. જન ધનથી ગોબર ધન સુધી, વન ધન વિકાસ કેન્દ્રથી વન ધન સ્વસહાય જૂથ સુધી, સ્વચ્છ ભારત મિશનથી જલ જીવન મિશન સુધી, પીએમ આવાસ યોજનાથી ઉજ્જવલા ગેસ કનેક્શન સુધી, માતૃત્વ વંદના યોજનાથી પોષણ માટેના રાષ્ટ્રીય અભિયાન સુધી, ગ્રામીણ રસ્તાઓથી મોબાઈલ કનેક્ટિવિટી સુધીની યોજના, એકલવ્ય શાળાઓથી લઈને આદિજાતિ યુનિવર્સિટીઓ સુધી, વાંસ સંબંધિત દાયકાઓ જૂના કાયદામાં ફેરફારથી લઈને લગભગ 90 વન-ઉત્પાદનો પર
મંત્રીમંડળે કેન્દ્રિય યાદીમાં અન્ય પછાત વર્ગો (ઓબીસી)નાં પેટા-વર્ગીકરણનાં વિષયની તપાસ કરવા માટે પંચનો સમયગાળો લંબાવવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળની બેઠક યોજાઈ હતી. તેમાં મંત્રીમંડળે કેન્દ્રીય યાદીમાં અન્ય પછાત વર્ગો (ઓબીસી)નાં પેટા-વર્ગીકરણ નક્કી કરવાનાં વિષયની ચકાસણી કરવા માટેનાં પંચનો સમયગાળો નવેમ્બર, 2018 સુધી લંબાવવાની મંજૂરી આપી હતી. પંચે આ મુદ્દે વિવિધ હિતધારકો સાથે ઊંડી ચર્ચા કરી છે, જેમાં રાજ્ય સરકાર, રાજ્ય પછાત વર્ગ પંચ, વિવિધ સામુદાયિક સંગઠન અને વિવિધ પછાત વર્ગ સાથે સંબંધિત સામાન્ય લોકો વગેરે સામેલ હતા. પંચે દસ્તાવેજ, ઉચ્ચ શૈક્ષણિક સંસ્થાઓમાં પ્રવેશ મેળવવા અન્ય પછાત વર્ગોનું જાતિ પ્રમાણે વિવરણ અને કેન્દ્ર સરકારનાં વિભાગો, કેન્દ્ર સરકારનાં જાહેર સાહસો, સરકારી ક્ષેત્રની બેંકો અને નાણાકીય સંસ્થાઓમાં જાતિ મુજબ ભરતીનો રેકોર્ડ પણ માંગ્યો છે. વિશ્લેષણ થયેલા આંકડાઓ પરથી પ્રાપ્ત થયેલી માહિતીનાં આધારે પંચે જણાવ્યું છે કે રિપોર્ટ અને પેટા-વર્ગ નક્કી કરવાની યાદીઓને અંતિમ સ્વરૂપ આપતા અગાઉ રાજ્યો અને તેમનાં પછાત વર્ગ પંચો સાથે વાતચીતનો ગાળો શરૂ કરવો જોઈએ.
મંત્રીમંડળે કાયદો અને ન્યાયનાં ક્ષેત્રમાં સહકાર સ્થાપિત કરવા ભારત અને ઉઝબેકિસ્તાન વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને ઉઝબેકિસ્તાન વચ્ચે કાયદા અને ન્યાયનાં ક્ષેત્રમાં સહકાર સ્થાપિત કરવા માટે થયેલા સમજૂતી કરારને મંજૂરી આપી છે. લાભ: આ સમજૂતી કરારમાં કાયદાનાં નિષ્ણાતો, સરકારી અધિકારીઓનાં અનુભવનાં આદાન-પ્રદાનનાં ક્ષેત્રમાં તથા સમાધાન માટે તેમની તાલીમ અને અસરકારક કાયદાકીય સહાયની સમસ્યાઓ અને જરૂરિયાતો ધ્યાનમાં લેવામાં આવશે. આ સમજૂતી કરાર માહિતી વહેંચણી માટેની મુલાકાતો મારફતે અનુભવનાં આદાન-પ્રદાનનાં ક્ષેત્રમાં બંને દેશોમાં કાયદાકિય સેવાઓ પ્રદાન કરવામાં તથા સરકારી અધિકારીઓની કાયદાની ક્ષમતાઓ વધારવા બંને દેશો વચ્ચે તાલીમ આપવા માટે વિસ્તૃત સહકાર સ્થાપિત કરશે.
પ્રધાનમંત્રીએ પુડુચેરીમાં શપથગ્રહણ કરનારા નવા મંત્રીઓને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ આજે પુડુચેરીમાં શપથગ્રહણ કરનારા તમામ મંત્રીઓને શુભેચ્છાઓ આપીને અભિનંદન પાઠવ્યા હતા. પ્રધાનમંત્રીએ એક ટ્વીટમાં કહ્યું, “આજે પુડુચેરીમાં શપથગ્રહણ કરનારા એ તમામ મંત્રીઓને શુભેચ્છાઓ. આ ટીમ પુડુચેરીના અદભૂત લોકોની અપેક્ષાઓ પરિપૂર્ણ કરશે અને દૃઢપણે કાર્ય કરશે એવી આશા છે.”
અમેરિકાનાં રાષ્ટ્રીય સુરક્ષા સલાહકાર લેફ્ટનન્ટ જનરલ એચ આર મેકમાસ્ટર પ્રધાનમંત્રીને મળ્યાં

અમેરિકાનાં રાષ્ટ્રીય સુરક્ષા સલાહકાર લેફ્ટનન્ટ જનરલ એચ આર મેકમાસ્ટર આજે પ્રધાનમંત્રી શ્રી નરેન્દ્ર મોદીને મળ્યાં હતાં. લેફ્ટનન્ટ જનરલ એચ આર મેકમાસ્ટરે પ્રધાનમંત્રીને રાષ્ટ્રપ્રમુખ ડોનાલ્ડ ટ્રમ્પની શુભેચ્છા પાઠવી હતી. પ્રધાનમંત્રી મોદીએ રાષ્ટ્રપ્રમુખ ટ્રમ્પ સાથે તેમની હકારાત્મક ટેલીફોનિક વાતચીતને યાદ કરી હતી, જેમાં બંને પક્ષોએ વ્યૂહાત્મક ભાગીદારીનું મહત્ત્વ અને તમામ ક્ષેત્રોમાં ભારત-અમેરિકાનાં જોડાણને વધારવાનું મહત્ત્વ પ્રતિપાદિત કર્યું હતું. લેફ્ટનન્ટ જનરલ એચ આર મેકમાસ્ટરે અફઘાનિસ્તાન, પશ્ચિમ એશિયા અને ડીપીઆરકે સહિત એશિયામાં સુરક્ષા સંબંધિત સ્થિતિ પર પ્રધાનમંત્રી સાથે તેમનો દ્રષ્ટિકોણ વહેંચ્યો હતો. આ વાતચીત દરમિયાન તેમણે બંને દેશો આતંકવાદની સમસ્યાનું અસરકારક રીતે સમાધાન કેવી રીતે લાવી શકાય તથા પ્રાદેશિક શાંતિ, સુરક્ષા અને સ્થિરતા વધારવા કેવી રીતે કામ કરી શકાય તેના પર અભિપ્રાયોનું આદાનપ્રદાન કર્યું હતું.
અમેરીકાના પ્રમુખ બરાક ઓબામાએ પ્રધાનમંત્રીને ફોન કર્યો, સીઓપી – 21ની સફળતામાં તેમના હકારાત્મક વલણ અને નેતૃત્વ માટે આભાર વ્યક્ત કર્યો

અમેરીકાના પ્રમુખ શ્રી બરાક ઓબામાંએ સીઓપી-21ની સફળતામાં પ્રધાનમંત્રી શ્રી નરેન્દ્ર મોદીના હકારાત્મક વલણ અને નેતૃત્વ માટે આભાર વ્યક્ત કર્યો હતો. આજે પ્રધાનમંત્રી સાથે થયેલી ટેલિફોનિક વાતચીતમાં તેમણે કહ્યું કે, જળવાયુ પરિવર્તન પેરીસ સમિટની ઐતિહાસિક સફળતામાં ભારતે ખૂબ મહત્વનો ભાગ ભજવ્યો છે. પ્રધાનમંત્રીએ યુ.એસ. કોંગ્રેસમાં પડેલા એચ-1બી અને એલ-1 વિઝા સાથે સંબંધિત પ્રસ્તાવિત કાયદા પર ભારતીય આઈટી ઉદ્યોગ અને વ્યાવસાયિકોનો મત પ્રમુખ ઓબામાને જણાવ્યો હતો.
પીએમ 6 જુલાઈના રોજ અગ્રદૂત જૂથ અખબારોની સુવર્ણ જયંતી ઉજવણીનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 6ઠ્ઠી જુલાઈ, 2022ના રોજ સાંજે 4:30 વાગ્યે અગ્રદૂત જૂથના અખબારોની સુવર્ણ જયંતી ઉજવણીનું વીડિયો કોન્ફરન્સિંગ દ્વારા ઉદ્ઘાટન કરશે. આસામના મુખ્યમંત્રી ડૉ. હિમંતા બિસ્વા સરમા, જેઓ અગ્રદૂતની સુવર્ણ જયંતી ઉજવણી સમિતિના મુખ્ય આશ્રયદાતા છે, તેઓ પણ આ પ્રસંગે ઉપસ્થિત રહેશે. અગ્રદૂતની શરૂઆત આસામી દ્વિ-સાપ્તાહિક તરીકે કરવામાં આવી હતી. તેની સ્થાપના આસામના વરિષ્ઠ પત્રકાર કનક સેન ડેકા દ્વારા કરવામાં આવી હતી. 1995માં, દૈનિક અગ્રદૂત, એક દૈનિક અખબાર શરૂ કરવામાં આવ્યું હતું અને તે આસામના વિશ્વસનીય અને પ્રભાવશાળી અવાજ તરીકે વિકસિત થયું છે.
શાંઘાઈ કોઓપરેશન ઓર્ગેનાઇઝેશનના તમામ સભ્ય દેશો વચ્ચે ‘માસ મીડિયાના ક્ષેત્ર’માં સાથ સહકાર સ્થાપિત કરવા થયેલી સમજૂતીના હસ્તક્ષાર અને પુષ્ટિને મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં શાંઘાઈ કોઓપરેશન ઓર્ગેનાઇઝેશન (એસસીઓ – શાંઘાઈ સહકાર સંસ્થા)ના તમામ સભ્ય દેશો વચ્ચે ‘માસ મીડિયા (સામૂહિક માધ્યમો)ના ક્ષેત્રમાં સહકાર’ પર થયેલી સમજૂતીના હસ્તાક્ષર અને પુષ્ટિને કાર્યોત્તર મંજૂરી આપવામાં આવી છે. આ સમજૂતી પર જૂન, 2019માં હસ્તાક્ષર થયા હતા. આ સમજૂતી માસ મીડિયાના ક્ષેત્રમાં વિવિધ એસોસિએશન વચ્ચે સમાનતા અને પારસ્પરિક લાભદાયક સહકારને પ્રોત્સાહન આપશે. પારસ્પરિક સંબંધને આધારે દરેક સભ્ય દેશ વિવિધ પ્રવૃત્તિઓ માટે સુવિધા આપશે, જેથી સમાનતા સુનિશ્ચિત થશે. આ સમજૂતી સભ્ય દેશોને માસ મીડિયાના ક્ષેત્રમાં શ્રેષ્ઠ રીતો અને નવીન રીતોને વહેંચવાની તક પ્રદાન કરશે. આ સહકાર સમજૂતીની ખાસિયતો: આ સહકાર સમજૂતીમાં મુખ્યત્વે આવરી લેવાયેલા ક્ષેત્રો નીચે મુજબ છેઃ સભ્ય દેશોએ પોતાના અને અન્ય સભ્ય દેશોમાં રહેતા લોકોના જીવન વિશે જાણકારી વધારવા માસ મીડિયા દ્વારા માહિતીના બહોળા પ્રસાર અને પારસ્પરિક વિતરણ માટે અનુકૂળ સ્થિતિ સંજોગો પેદા કરવા; સભ્ય દેશોના પોતાના અને અન્ય દેશોની સંપાદકીય ઓફિસો તેમજ માસ મીડિયાના ક્ષેત્રમાં કામ કરતાં પ્રસ્તુત મંત્રાલયો, સંસ્થાઓ અને એજન્સીઓ વચ્ચે સાથ સહકાર સ્થાપિત કરવો અને વધારવો, જે ચોક્કસ શરતો અને સ્વરૂપોને આધિન છે, જેનો નિર્ણય સહભાગી દેશો કરશે, જેમાં અલગ સમજૂતીઓમાં બાકાત રાખવામાં આવેલી બાબતો સામેલ છે; દરેક સભ્ય દેશના વ્યાવસાયિક પત્રકાર સંગઠનો વચ્ચે સમાનતા અને પારસ્પરિક લાભદાયક સાથ સહકારને પ્રોત્સાહન આપવું, જેથી ઉપલબ્ધ વ્યાવસાયિક અનુભવનો અભ્યાસ કરી શકાય તેમજ માસ મીડિયાના ક્ષેત્રમાં બેઠકો, સેમિનારો અને પરિષદોનું આયોજન કરી શકાય; ટેલીવિઝન અને રેડિયો કાર્યક્રમોનું પ્રસારણ કરવામાં, અન્ય સભ્ય દેશની ભૂગોળની અંદર કાયદેસર વહેંચવામાં મદદ કરવી, સામગ્રીઓ અને માહિતીની સંપાદકીય ઓફિસો દ્વારા કાયદેસર પ્રસારણ કરવું, જો તેમની માહિતીની વહેંચણી અન્ય દેશોની કાયદેસર જરૂરિયાતો પૂર્ણ કરતી હોય તો; માસ મીડિયાના ક્ષેત્રમાં અનુભવ અને નિષ્ણાતોના આદાનપ્રદાનને પ્રોત્સાહન આપવું, મીડિયા વ્યાવસાયિકોને તાલીમ આપવા એકબીજાને મદદ કરવી તથા આ ક્ષેત્રમાં કાર્યરત શૈક્ષણિક અને વૈજ્ઞાનિક-સંશોધન સંસ્થાઓ અને સંગઠનો વચ્ચે સાથ સહકારને પ્રોત્સાહન આપવું.
પ્રધાનમંત્રી શ્રી નરેન્દ્ર મોદીએ આયર્લેન્ડના પ્રધાનમંત્રીને ભેટ આપી

પ્રધાનમંત્રી શ્રી નરેન્દ્ર મોદીએ આયર્લેન્ડના પ્રધાનમંત્રી શ્રી એન્ડા કેનીને બે આઈરીશ અધિકારીઓ સાથે સંબંધિત ભારતીય રાષ્ટ્રીય અભિલેખાગારમાં ઉપલબ્ધ પાંડુલિ પીઓ અને દસ્તાવેજોના સંકલનની પ્રતિલિપીઓ ઉપહાર સ્વરૂપે ભેટ આપી. આ બંને આઈરીશ અધિકારી થોમસ ઓલ્ડહમ (1816 થી 1878) અને સર જ્યોર્જ અબ્રાહમ ગ્રીયરસન (1851 થી 1941) છે અને સંબંધિત પ્રતિલિપીઓ ભારતમાં કરાયેલા તેમના યોગદાનોના વિષયમાં છે. થોમસ ઓલ્ડહમ 1916માં ડબલીનમાં જન્મ્યા હતા અને તેમને ભારતમાં ભૂગર્ભીય સંરક્ષણ કરવા માટે 1850માં ભૂગર્ભીય સર્વેક્ષકના રૂપમાં નિયુક્ત કરવામાં આવ્યા હતા. તેમની સેવાઓ બંગાળ સરકારને આધિન હતી. તેમણે માર્ચ, 1851માં કાર્યભાર સંભાળ્યો હતો અને તેમના કાર્યભાર સંભાળવાના દિવસને ભારતીય ભૂગર્ભીય સર્વેક્ષણના સ્થાપના દિવસના રૂપમાં મનાવવામાં આવે છે. ભારતનું પ્રથમ વ્યવસ્થિત કોલ મેપીંગ કરવાની સાથે તેમણે અન્ય ખનીજોની પણ આરંભિક મેપિંગ કરી હતી. તેમણે ભારતના જીવાશ્મો પર વિસ્તૃત લેખન કર્યું છે. સર જ્યોર્જ અબ્રાહમ ગ્રીયરસન આઈરીશ નોકરશાહ અને ભાષાવિદ હતા. તેમણે 1898માં ભારતમાં પ્રથમ ભાષાઈ સર્વેક્ષણ કર્યું હતું. પછી 1903 – 1928 દરમિયાન આ સર્વેક્ષણ પ્રકાશિત થયું હતું. સર જ્યોર્જ અબ્રાહમ ગ્રીયરસનના ભારતીય ભાષાઈ સર્વેક્ષણે સૌથી પહેલા ઈન્ડો-આર્યન ભાષાઓનું વૈજ્ઞાનિક વર્ગીકરણ પ્રસ્તુત કર્યું હતું, જેના અંતર્ગત હિન્દી, ઉર્દૂ અને ઈન્ડો આર્યન ભાષાઓના અન્ય સ્વરૂપોની ભાષાઈ સ્થિતિ આધારિત છે. ડબલીનની ટ્રીનીટી કોલેજમાં ગણિતના છાત્ર હોવાની સાથો સાથ સર જોર્જ અબ્રાહમ ગ્રીયરસને સંસ્કૃત અને હિન્દીમાં પુરસ્કાર પણ પ્રાપ્ત કર્યા હતા. ઓક્ટોબર, 1813માં તેઓ બંગાળ ગયા. જ્યાં તેમણે 1898 સુધી સરકારી પદો પર કાર્ય કરીને ભાષા સંશોધનમાં મહત્વપૂર્ણ કાર્ય કર્યું. તેમના બે અત્યંત મહત્વપૂર્ણ કાર્ય – ‘સેવન ગ્રામર્સ ઓફ ધ ડાયલેક્ટ્સ એન્ડ સબ-ડાયલેક્ટ્સ ઓફ ધી બિહારી લેન્ગવેજ’ (1883-87) અને ‘બિહારી પીજેન્ટ લાઈફ’ (1885) છે. તેમના બીજા કાર્યમાં દરેક પ્રકારની ભાષાઈ સૂચના છે. તથા તેમાં જનજીવન, ખેતીની રીતો અને બિહારના ખેડૂતોના વિશ્વાસના વિષયમાં પણ જાણકારી આપવામાં આવી છે. ભારત સરકારે 1994માં તેમના સન્માનમાં એક પુરસ્કાર ગઠિત કર્યો. જે હિન્દીમાં મહત્વપૂર્ણ યોગદાન કરવા માટે વિદેશી અધ્યતાઓને પ્રદાન કરવામાં આવે છે. આ ઉપરાંત પ્રધાનમંત્રી શ્રી નરેન્દ્ર મોદીએ વિશેષ રૂપથી ચાંદીની દસ્તકારી, સંગેમરમર અને બલુઆ પત્થરની એક આકૃતિ પણ ભેટ આપી. જે આરતી-દીપ કે પ્રાર્થના મીણબત્તી સ્ટેન્ડ સંબંધિ શૈમરોક આઈરીશ પ્રતિક છે. તેમાં શૈમરોક પાંદડાઓ પર મોર બેઠેલો દર્શાવાયો છે. તથા તેના પર ક્રિસ્ટલના બુંદ પ્રદર્શિત કરાયા છે. જે શાંતિ અને પવિત્રતાની નિશાની છે.
પ્રધાનમંત્રીએ રાજ્યનાં વિસ્તારોમાં પૂરની સ્થિતિ બાબતે કર્ણાટકનાં મુખ્યમંત્રી સાથે વાત કરી

પ્રધાનમંત્રી શ્રી નરેન્દ્ર મોદીએ રાજ્યના વિસ્તારોમાં પૂરની સ્થિતિ અંગે કર્ણાટકના મુખ્યમંત્રી શ્રી એચ. ડી. કુમારસ્વામી સાથે વાત કરી હતી. પ્રધાનમંત્રીએ કહ્યું, “રાજ્યનાં વિસ્તારોમાં પૂરની સ્થિતિ અંગે કર્ણાટકના મુખ્યમંત્રી શ્રી એચ. ડી. કુમારસ્વામી સાથે વાત કરી. હું પૂર અસરગ્રસ્ત વિસ્તારોની સુરક્ષા અને સલામતી માટે પ્રાર્થના કરું છું.”
પ્રધાનમંત્રી શ્રીએ 2022માં શૂન્ય શિકારની ઘટના નોંધાયા પછી આસામના લોકો દ્વારા ગેંડા સંરક્ષણ પ્રયાસોની પ્રશંસા કરી

પ્રધાનમંત્રી શ્રી નરેન્દ્ર મોદીએ 2022માં શૂન્ય શિકારની ઘટનાઓ નોંધાયા બાદ રાજ્યમાં ગેંડા સંરક્ષણ તરફના પ્રયાસો માટે આસામના લોકોની પ્રશંસા કરી છે. આસામના મુખ્યમંત્રી શ્રી હિમંતા બિસ્વા સરમાના એક ટ્વીટને શેર કરીને, પ્રધાનમંત્રી શ્રીએ ટ્વીટ કર્યું; “આ મહાન સમાચાર છે! આસામના લોકોને અભિનંદન, જેમણે માર્ગ બતાવ્યો છે અને ગેંડાના રક્ષણ માટે તેમના પ્રયાસોમાં સક્રિય રહ્યા છે. “
પ્રધાનમંત્રીએ લોકોને નવ સંવત્સરની શુભેચ્છા પાઠવી

પ્રધાનમંત્રી નરેન્દ્ર મોદીએ નવ સંવત્સરના શુભ અવસર પર લોકોને શુભેચ્છા પાઠવી છે. તેમણે શુભેચ્છા પાઠવી હતી કે વિક્રમ સંવત 2079 દરેકના જીવનમાં નવો ઉત્સાહ અને નવો ઉત્સાહ લાવે. એક ટ્વીટમાં, પ્રધાનમંત્રી કહ્યું; "આપ સૌને નવ સંવત્સરની ખૂબ ખૂબ શુભેચ્છાઓ. વિક્રમ સંવત 2079 દરેકના જીવનમાં નવો ઉત્સાહ અને નવો ઉલ્લાસ લાવે."
કેબિનેટે આંતરરાષ્ટ્રીય મહાદ્વીપીય વૈજ્ઞાનિક ડ્રિલિંગ કાર્યક્રમમાં ભારતના સભ્યપદને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેબિનેટે હેલ્મહોલ્જ સેન્ટર પોટ્સડેમ જીએલઝેડ જર્મન ભૂસ્તરશાસ્ત્ર સંશોધન કેન્દ્ર સાથે એક સમજૂતિ પત્ર પર હસ્તાક્ષર કરવા દ્વારા આંતરરાષ્ટ્રીય મહાદ્વીપીય વૈજ્ઞાનિક ડ્રિલિંગ કાર્યક્રમ (આઈસીડીપી) સંઘમાં ભારતના સભ્યપદને સ્વીકૃતિ આપી દીધી છે. આ જર્મનીના બ્રાન્ડેનબર્ગની સરકારના ભંડોળ દ્વારા ચાલતી એક જાહેર કાયદા સંસ્થા છે. આઈસીડીપી સાથે સભ્યપદની પાંચ વર્ષની અવધિ માટે સમજૂતિ પત્ર પર હસ્તાક્ષર કરવાથી, ભારત કોયના ક્ષેત્રથી સંબંધિત દેખરેખ અને ઊંડા ખોદાણના સંદર્ભે વૈજ્ઞાનિક ખોદાણના જુદા જુદા પાસાઓ વિશે ગહન કુશળતા સાથે આંતરરાષ્ટ્રીય રીતે ખ્યાતિ પ્રાપ્ત તજજ્ઞો સાથે મળીને કાર્ય કરવામાં સક્ષમ બની જશે. સભ્યપદ સમજૂતિના એક અંગ તરીકે ભારત બે આઈડીસીપી પેનલો – કાર્યકારી સમિતિ (ઈસી) અને એસેમ્બલી ઑફ ગવર્નન્સ (એઓજી) માં એક સીટ મેળવશે. આ ઉપરાંત, પૃથ્વી વિજ્ઞાન મંત્રાલય દ્વારા ચલાવવામાં આવી રહેલ કોયના વૈજ્ઞાનિક ઊંડા ખોદાણ પરિયોજના માટે કાર્યશાળાઓમાં મદદ, ડેટા મેનેજમેન્ટ અને સેમ્પલ જેવા મુખ્ય વૈજ્ઞાનિક ક્ષેત્રમાં માનવ શ્રમ પરીક્ષણના સંદર્ભે આઈસીડીપી કુશળતા નિર્માણ સંવર્ધન ઉપરાંત સંચાલન અને ટેકનિકલ સહયોગ પુરો પાડશે. આઈસીડીપીના સભ્ય તરીકે ભારત વૈજ્ઞાનિકો/એન્જિનિયરોને આઈસીડીપીની તમામ સહ –ભંડોળથી ચાલતી કાર્યશાળાઓમાં ખોદાણ પરિયોજનામાં ભાગીદારી માટેના પોતાના પ્રસ્તાવ દાખલ કરવાનો અધિકાર રહેશે અને તેઓ આઈસીડીપી પરિયોજનાથી મળનાર તમામ ડેટાના પરિણામો પ્રાપ્ત કરી શકશે. આનાથી ભૂકંપીય અને ભૂકંપ પ્રક્રિયાઓ માટે અદ્યતન સમજના સ્તરે કાર્ય કરી શકાશે.
પ્રધાનમંત્રીએ ઉત્તરપ્રદેશના બરેલીમાં બસ અકસ્માતમાં જીવ ગુમાવનારાઓ પ્રત્યે શોક વ્યક્ત કર્યો; અકસ્માતના પીડિતો માટે સહાયની જાહેરાત કરી

પ્રધાનમંત્રી શ્રી નરેન્દ્ર મોદીએ ઉત્તરપ્રદેશના બરેલી જિલ્લામાં એક બસ અકસ્માતમાં મુસાફરોના મૃત્યુ પર શોકની લાગણી વ્યક્ત કરી છે. પ્રધાનમંત્રીએ કહ્યું કે, “ઉત્તરપ્રદેશના બરેલીમાં બસ અકસ્માત કમનસીબ અને હૃદયદ્રાવક ઘટના છે. હું માર્યા ગયેલા મુસાફરો પ્રત્યે શોક વ્યક્ત કરું છું. હું ઇજાગ્રસ્તોની સ્થિતિમાં ઝડપથી સુધારો થાય તેવી પ્રાર્થના કરું છું.” પ્રધાનમંત્રીએ પીએમએનઆરએફ (પ્રધાનમંત્રી રાષ્ટ્રીય રાહત ભંડોળ)માંથી અકસ્માતમાં માર્યા ગયેલા મુસાફરોના કુટુંબીજનોને રૂ. 2 લાખની અને ગંભીર રીતે ઇજાગ્રસ્ત મુસાફરો માટે રૂ. 50,000ની સહાયની જાહેરાત કરી છે.
પ્રધાનમંત્રીએ કર્ણાટક લિંગાયત એજ્યુકેશન સોસાયટી ના શતાબ્દી સમારંભની ઉજવણીમાં હાજરી આપી

પ્રધાનમંત્રી શ્રી નરેન્દ્ર મોદીએ આજે બેલગાવીમાં કર્ણાટક લિંગાયત એજ્યુકેશન સોસાયટીની શતાબ્દી સમારંભની ઉજવણીમાં હાજરી આપી હતી. આ પ્રસંગે બોલતા પ્રધાનમંત્રીએ કહ્યું હતું કે, 21મી સદીમાં યુવા પેઢી ભારતને નવી ઊંચાઈએ લઈ જશે. તેમણે જણાવ્યું હતું કે આ માટે આપણે કુશળતા ધરાવતા યુવાનોની જરૂર છે. તેમણે ઉમેર્યું હતું કે, આપણા માટે સંશોધન અને નવીનતા આવશ્યક છે. પ્રધાનમંત્રીએ જણાવ્યું હતું કે, કેન્દ્ર સરકાર ક્યારેય નિર્દોષ નાગરિકોને મુશ્કેલીમાં નહીં મૂકે અને સાથે સાથે સરકાર દોષિતોને સજા થાય તેવું ઇચ્છે છે.
પ્રધાનમંત્રીએ પેરાલિમ્પિક્સ રમતોત્સવમાં બેડમિંટનમાં સુવર્ણ ચંદ્રક જીતવા બદલ ક્રિશ્ના નાગરને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ રમતોત્સવમાં બેડમિંટનમાં સુવર્ણ ચંદ્રક જીતવા બદલ ક્રિશ્ના નાગરને અભિનંદન આપ્યા છે. પ્રધાનમંત્રીએ એક ટ્વીટમાં કહ્યું; “ટોક્યો #
બેવડા કરવેરા ટાળવા અને આવક પર ટેક્સ બાબતોમાં નાણા ચોરીને રોકવા માટે ભારત અને કુવૈત વચ્ચે થયેલી સમજૂતિમાં સંશોધનના પ્રોટોકોલને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે બેવડા કરવેરા ટાળવા અને આવક પર ટેક્સ મામલે આર્થિક ચોરી રોકવા માટે ભારત અને કુવૈત વચ્ચે થયેલી સમજૂતિમાં સંશોધનના પ્રોટોકોલને મંજૂરી આપી છે. આ પ્રોટોકોલમાં ટેક્સ સાથે સંકળાયેલી બાબતો અંગે સૂચનાના કારગર આદાન-પ્રદાન કરવા માટે આંતરરાષ્ટ્રીય રૂપથી સ્વીકૃત સ્ટાન્ડર્ડની જોગવાઈ છે. તેમાં બેન્ક સૂચના અને ઘરેલુ કર વ્યાજ વગરની સૂચનાનો સમાવેશ થાય છે. પ્રોટોકોલમાં ભારતીય નિવાસીની બાબતોમાં કુવૈતથી મળેલી સૂચનાને કુવૈતના સક્ષમ રૂપથી પ્રાધિકૃત થવા પર કાનૂની એજન્સીઓ સાથે પણ વહેંચવામાં આવી શકશે. ભારત અને કુવૈતે 2006માં બેવડા કરારોપણ ટાળવા માટેની સમજૂતિ પર હસ્તાક્ષર કર્યા હતા.
પ્રધાનમંત્રી કાર્યાલયે કેન્દ્રીય મંત્રી શ્રી જ્યોતિરાદિત્ય એમ સિંધિયા દ્વારા ભારતમાં હવાઈ મુસાફરીના લોકશાહીકરણ પર લખવામાં આવેલ લેખ શેર કર્યો

પ્રધાનમંત્રી કાર્યાલયે કેન્દ્રીય મંત્રી જ્યોતિરાદિત્ય એમ સિંધિયા દ્વારા ભારતમાં હવાઈ મુસાફરીના લોકશાહીકરણ પર એક લેખ શેર કર્યો છે. પ્રધાનમંત્રી કાર્યાલયે ટ્વિટ કર્યું: 'ભારતમાં હવાઈ મુસાફરીનું લોકશાહીકરણ' કેન્દ્રીય મંત્રી @